NaiveNeuron/SloPal huggingface dataset:
Makúch, Jozef, guvernér Národnej banky Slovenska (2017-05-19):
Ďakujem pekne. Budem reagovať naozaj veľmi stručne. Národná banka Slovenska prijala opatrenie v decembri 2016. Tie opatrenia ešte len teraz začínajú fungovať. Vyhodnocujeme, ako tie opatrenia a do akej miery fungujú, a keď bude potrebné, prijmeme opatrenia ďalšie. Momentálne je naozaj predčasné povedať, že potrebujeme prijať opatrenia nové. Opatrenia, ktoré sme prijali, boli naozaj veľmi vysoko hodnotené aj na úrovni Single Present Mechanism v príslušnom boarde. A prví vôbec v Európe sme prijali aj opatrenie proticyklického vankúša. Čiže opatrenia robíme, ak bude potrebné, prijmeme opatrenia ďalšie. Ďakujem za pozornosť.
P. Gabura, poslanec: (2008-12-03):
Preto navrhujeme úpravu zhodnú s postavením poslancov obecných, mestských zastupiteľstiev, ako i úpravu postavenia predsedu samosprávneho kraja. Skončil som.
A. Belousovová, podpredsedníčka NR SR: (2010-02-09):
Pani poslankyňa Belásová, máte slovo.
Antal, Peter, poslanec NR SR (2018-05-15):
Vážený pán predsedajúci, prosím preložiť bod 41 na koniec schôdze (tlač 975). Ďakujem.
Tomanová, Viera, poslankyňa NR SR (2013-05-23):
Ďakujem pekne, pán predsedajúci. Zase sme si mohli vypočuť pána Kaníka so zavádzajúcimi údajmi a s hraním sa s číslami. Pripomeniem, že treba vychádzať vždy z evidovanej miery nezamestnanosti alebo z celkovej podľa úradov práce, kde zakaždým reálnym jedným človekom je meno, adresa, a teda evidovaný človek. Neznižovali ste, pán Kaník, úspešne mieru nezamestnanosti, ale ste vylučovali ľudí z evidencie pre nespoluprácu, nie skutočnú nespoluprácu, ale preto, že ste úradom práce každý mesiac rozpísali percento, o aký počet ľudí majú znižovať mieru nezamestnanosti. Takže už prestaňte zavádzať. Dokonca zamestnankyňu, ktorá takýto list dala k dispozícii, ktorý máme, ste vyhodili z práce. Viete, je to veľmi neseriózne. Na druhej strane treba povedať, že, áno, boli tu pripravené projekty, z ktorých sa malo vychádzať. A dnes mohol byť veľký národný projekt flexicurity hotový, ktorý zrušila vaša vláda v rokoch 2010 a 2011. Boli tu ďalšie projekty, musela by som hovoriť o aktívnom starnutí, o rodovej rovnosti v záujme konečne riešenia priepastného problému v odmeňovaní mužov a žien, kde je to v neprospech žien veľmi výrazné. Ale sú aj ďalšie projekty, ktoré boli veľmi dobré a ktoré boli zabrzdené. Je to napríklad Národná sústava povolaní a podobne. Myslím si, že to bolo z nevedomosti. Dosiahli ste za vaše obdobie podľa EU SILC percento chudoby 13,9 %, čo sme v rokoch 2006 až 2010, keď sme nastúpili do vlády, znížili na 10,9 %. Samozrejme, EU SILC išiel v rokoch 2009 a 2010 hore vzhľadom na krízu, ktorá tu prebiehala. A ešte pripomeniem, že kým my sme prijímali reálne opatrenia na znižovanie miery nezamestnanosti, vy ste... (Prerušenie vystúpenia časomerom.)
V. Veteška, podpredseda NR SR: (2005-10-26):
V. Horák, poslanec: Ďakujem, pán predsedajúci. Vážené panie kolegyne, páni kolegovia, dovoľte aby som vystúpil k uvedenému návrhu zákona od pána poslanca Ivana Šimka ako spravodajca Výboru Národnej rady Slovenskej republiky pre financie, rozpočet a menu. Tento návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku a preto Národná rada Slovenskej republiky môže uvedený návrh novely zákona prerokovať v druhom čítaní. Môžete otvoriť rozpravu, pán predsedajúci.
Kollár, Boris, predseda NR SR (2022-02-15):
Prosím, prezentujme sa a hlasujeme. (Hlasovanie.) Prítomných 128 poslancov, za 47, proti 36, zdržalo sa 44, nehlasoval 1. Uvedený návrh sme neschválili.
Kollár, Boris, predseda NR SR (2020-03-25):
Ďakujem. Na vystúpenie pani ministerky evidujem, evidujem jedenásť faktických poznámok, končím možnosť prihlásiť sa s faktickými poznámkami. Slovo dostáva pán poslanec Kotleba. Nech sa páči, máte, pán poslanec, slovo.
Sulík, Richard, predseda NR SR (2010-12-14):
Pán predseda Procházka.
Paška Pavol, predseda NR SR (2013-12-18):
(Hlasovanie.) 140 prítomných, 57 za, 5 proti, 78 sa zdržalo. Návrh nezískal podporu. Pán poslanec Hraško uvedie... (Reakcia z pléna.) Po hlasovaní, pán, po hlasovaní, pán poslanec. Poprosím pána... (Reakcia z pléna.) Prepáčte. (Reakcia z pléna.) Zapnite, prosím vás, pána poslanca Kadúca.
Valocký, Jozef, poslanec NR SR (2016-10-19):
Prosím, dajte hlasovať o pozmeňovacom návrhu pána poslanca Zelníka.
Dubovcová, Jana, poslankyňa NR SR (2011-09-06):
Prosím, pán predsedajúci, aby ste dali hlasovať o tom, že Národná rada Slovenskej republiky sa podľa § 73 ods. 3 písm. c) zákona o rokovacom poriadku uzniesla prerokovať predložený vládny návrh zákona v druhom čítaní.
Marosz, Ján, poslanec NR SR (2017-09-08):
Kolega Heger, ukážem ti graf, počúvaj. Na osi X sú krajiny, na osi Y kapex kilometrov, kilometre v miliónoch eur diaľnic, tie pásma, o ktorých si hovoril. Takže v pásme krajín, ktoré stavajú medzi 10 až 20 mil. eur za kilometer, sú krajiny Poľsko, Nemecko, Rakúsko, Česko, Francúzsko, Španielsko, Chorvátsko, Maďarsko a Portugalsko. Niektoré krajiny sú v pásme medzi 20-30. Jediná krajina, ktoré tu je, je Slovensko v pásme 40 až 50 mil. eur za kilometer. A je tu jedna bodka vo Francúzsku, ale konkrétne je to prípad, keď stavali v obrovskej rokline diaľnicu na niekoľko sto metrov vysokých pylónoch, aby preklenuli nejakú, nejakú oblasť medzi horami. Takže tento graf má dosť veľkú výpovednú hodnotu. Možno, keď sa spýtame, že prečo máme také drahé diaľnice, máme aj preto, že hradíme 100 % nákladov na preložky sietí z rozpočtu NDS, aj toto je jeden z problémov a máme veľkorysé pravidlá oceňovania pozemkov pod diaľnice, to sú tie nekonečné výzvy, aby konečne sme tento biznis odkryli. A takisto jedna z príčin je nezáujem strážiť náklady v príprave. Robia sa projekty, ktoré sa potom rušia, prekresľujú a tak ďalej kolom dokola. Ak máte záujem, veľmi rád pošlem. Je to materiál INECO pomerne aktuálny, ktorý sa nazýva, že Diaľničné sľuby politikov a realita. Úplne odlišné svety. Takže rád pošlem aj tebe, Edo. Ďakujem.
Bugár, Béla, podpredseda NR SR (2011-10-11):
Ďakujem, pán podpredseda. Vzhľadom k tomu, že ťa nazývali, pán poslanec Solymos, a oslovovali, že milý Laco, tak dovoľ, aby som ti, milý Laco, povedal, že, samozrejme, je to aj o zodpovednosti, ale je to aj o fungovaní koalície. Ja si neviem predstaviť, a nie som v prvej koalícii, že jeden koaličný partner fakticky robí kampaň proti trom koaličným partnerom. Neviem si predstaviť to, že ako keby nám podsúval, že my sme tí nezodpovední, ktorí budú posielať peniaze tým, ktorí nehospodárne teda nakladajú s vlastnými, a potom od nás žiadajú pôžičku. Práve naopak, my sme navrhli možnosť uplatniť právo veta. Bolo to odmietnuté. Takže, keď je to o zodpovednosti, tak samozrejme treba rozmýšľať, páni kolegovia, že ako je možné byť zodpovedný, keď aj teraz vidím jednu, jeden papier, tak to poviem, že SaS podporuje Ivetu Radičovú, čo je zodpovedné, ale zároveň nevyjadrí dôveru vláde. Ja si myslím, že toto zodpovedné nemôže byť. Toto je buď schizofrénne, alebo je to lož.
Číž, Miroslav, podpredseda NR SR (2015-03-24):
Ďakujem. Kolegyne, kolegovia, dovoľte mi prerušiť rokovanie o tomto bode programu. Ďakujem zatiaľ pani verejnej ochrankyni práv aj pani spravodajkyni. Trojminútová prestávka nasleduje, po nej pristúpime k hlasovaniu o prerokovaných bodoch programu. (Trojminútová prestávka.) (Po prestávke.)
Martvoň, Anton, poslanec NR SR (2015-09-17):
Ďakujem pekne. Pani poslankyňa Žitňanská, ja si vám dovolím pripomenúť obdobie vášho ministrovania, čo sa týka konečných užívateľov výhod, a teda aj schránkových firiem. Počas toho, ako ste vy boli ministerka, sa na vašom ministerstve prijal iba jeden vecný zámer v roku 2011, ktorý spomína v jednom jedinom odseku, akým spôsobom chcete teda zisťovať tých konečných užívateľov výhod na základe iba predkladania nejakých dokladov. Bolo to tam konkrétne na strane dvanásť. Čiže tu ste neprišli za celé vaše ministrovanie za Radičovej vlády s jediným riešením, strana SMER a vláda strany SMER prišla s návrhom riešenia, aj s legislatívnou úpravou, ktorú sme aj prijali. Za vás nebolo nič také prijaté. Dokonca v tom vecnom zámere sa citovalo a čerpalo z dvoch diplomových prác z Českej republiky. Čiže už to bolo celé smiešne, že vy ste sa inšpirovali diplomovkami nejakých študentov, ale neprišli ste so žiadnym návrhom, ktorý by riešil nejakých konečných užívateľov výhod alebo schránkové firmy ako také. Čiže preto si myslím, že kritika z vašej strany nie je dôvodná. Podľa môjho názoru by ste mali skôr uvítať, že vláda Roberta Fica prišla s riešením, samozrejme, nemusí byť stopercentné, ale je to nejaké riešenie, ktoré už určite aspoň v 90 % pomôže, a až potom by ste mali kritizovať. Čiže ja som si dovolil vám pripomenúť ten váš vecný zámer z roku 2011, kde na strane dvanásť ste mali iba jeden jediný odsek, ktorý sa tomu venoval. Pritom všetko ostatné ste citovali z diplomovky jedného študenta z Prahy.
Paška, Pavol, predseda NR SR (2012-08-07):
Pán minister, pán minister, poprosím vás, uplynul váš čas na reakciu, takže ak budete chcieť potom, samozrejme, s kolegami ešte máte kedykoľvek právo v rámci rozpravy vystúpiť. Ďakujem vám veľmi pekne. Prerušujem rokovanie o tomto bode programu a vyhlasujem obedňajšiu prestávku. (Potlesk.) Budeme pokračovať v rozprave o 14.00 hodine popoludní. Pán poslanec Mihál, ktorý bol písomne prihlásený, sa vzdal svojho poradia. Bude možnosť sa prihlásiť potom, samozrejme, ústne. Ďakujem. Dobrú chuť. (Prestávka.) (Po prestávke.)
S. Kahanec, poslanec: (2008-05-22):
Hovoríte, že novela len odstraňuje právnu neistotu účastníkov konania. No, áno, ich právnu neistotu táto novela odstraňuje, ale opäť neodstraňuje istotu či neistotu ľudí v samospráve. Ľudia v samospráve, spomínalo sa tam napríklad, že sa bude likvidovať bytová výstavba, že tam žijú stovky, možno tisícky ľudí. Týchto ľudí sa netýka problém právnej neistoty? Títo ľudia dokonca nielenže majú problém právnej neistoty, ale problém bývania. Pre koho tento zákon je určený? Len pre určitých ľudí, ktorým chceme vyjsť v ústrety? Alebo by to malo smerovať k tomu, aby sme rešpektovali tieto základné ústavné princípy pre všetkých ľudí. Ďakujem.
Hrušovský, Pavol, podpredseda NR SR (2011-03-29):
Hlasujeme. (Hlasovanie.) 148 prítomných, 79 za, 4 proti, 65 sa zdržalo. Národná rada Slovenskej republiky vládny návrh zákona, ktorým sa mení a dopĺňa zákon o strelných zbraniach a strelive schválila. Ďakujem pánovi poslancovi Padovi a poprosím pána poslanca Přidala, aby z poverenia výboru pre hospodárstvo, výstavbu a dopravu predložil Národnej rade návrhy hlasovaní k prerokovávanému vládnemu návrhu zákona, ktorým sa zrušuje zákon č. 429/2008 Z. z. o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov v znení zákona č. 309/2009 Z. z. a o zmene zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov , ktorý prerokovávame ako tlač 212. Nech sa páči, pán spoločný spravodajca, udeľujem vám slovo.
Krajcer, Daniel, minister kultúry SR (2011-05-26):
Ďakujem, pán podpredseda. Vážený pán poslanec, predseda výboru, áno, je to téma, ktorá je tu už dlhší čas ako aktuálny problém. Aj v predchádzajúcom období hľadalo ministerstvo spôsoby, ktoré by zjednodušili schvaľovací proces prideľovania finančných zdrojov na etablované, cyklicky sa opakujúce aktivity s nespochybniteľným významom a umeleckou kvalitou, k akým nesporne patria viaceré festivaly, prehliadky, výstavy, súťaže domáceho i medzinárodného rozmeru. Ministerstvo kultúry aktuálne nebude realizovať žiadne administratívne zjednodušenie poskytovania dotácií v rámci svojej pôsobnosti, pretože si myslíme, že v súčasnosti využívaný systém podávania a administrovania žiadostí je nanajvýš transparentný a v zásade aj užívateľsky komfortný. Nevieme naozaj o tom, že by žiadatelia mali nejaké zásadné problémy, čo sa týka spôsobu predkladania žiadostí. Koniec koncov, väčšina z nich sú opakujúce subjekty, čiže tento systém poznajú. Napriek tomu, že došlo k zmene, keďže máme k dispozícii s účinnosťou od 1. januára tohto roku nový zákon o dotačnom systéme, ktorý ešte väčší dôraz kladie na transparentnosť celého procesu, tak práve preto nie je možné urobiť opatrenia, ktoré by išli proti týmto zásadám a princípu a duchu tohto zákona. Čiže posudzovanie, resp. hodnotenie predložených žiadostí nezávislými odbornými komisiami naďalej vytvára predpoklad pre objektívnosť hodnotenia. Ani v prípade opakujúcich sa projektov nie je možné uvažovať o významnom zjednodušení procesu, pretože meniace sa okolnosti ich realizácie, rovnako ako objektívne skutočnosti treba posúdiť a zohľadňovať pri posudzovaní podpory každý rok. Napriek tomu je zrejmé, že sú isté typy podujatí kontinuálne, ktoré už dlhodobo preukazujú vysoký stupeň kvality a aj opodstatnenosti požiadaviek na dotačný systém, a tieto aktivity vieme, samozrejme, istým spôsobom priorizovať. A to sa deje už teraz tým, že sa stanovujú priority v jednotlivých programoch. Takže priamo nie, lebo my, my nemôžeme, samozrejme, nastavovať tie pravidlá tak, že by zvýhodňovali alebo uprednostňovali, priorizovali konkrétne projekty, ale samozrejme, že systémovo vieme stanoviť priority v tom-ktorom programe. A to sa, samozrejme, deje. V súčasnosti je k tejto téme aj diskusia, aj priamo u nás na ministerstve. A ja som zadal svojim kolegom, aby sme sa do budúceho obdobia naozaj snažili zohľadniť tieto aspekty, no a niektoré by mali byť zapracované pri vyhlasovaní nového dotačného roku 2012 s tým, že využívam teraz aj príležitosť, aby som informoval aj vás, prípadne aj verejnosť, že práve tým, že došlo k prijatiu nového zákona s účinnosťou od 1. januára, tak sa trochu posunul ten termín vyhodnocovania jednotlivých žiadostí. V budúcom, resp. na rok 2012 už chceme tieto žiadosti zverejniť v októbri tohto roku, čiže dostaneme sa do výrazného predstihu oproti tomuto obdobiu, čo bolo naozaj ale spôsobené predovšetkým tým, že došlo k prijatiu nového zákona, ktorý upravuje tento systém. Pán podpredseda, to bola moja odpoveď.
Blanár, Juraj, podpredseda NR SR (2021-03-17):
Pán poslanec Beluský, môžete reagovať na faktické poznámky.
Grendel, Gábor, podpredseda NR SR (2020-09-24):
Pán poslanec Potocký.
Kotleba, Marian, poslanec NR SR (2021-10-06):
Pán podpredseda, ďakujem. Takže máme v dôvodovej správe časť II, ktorá sa nazýva pomoc deťom vyrastajúcim s rodičmi rovnakého pohlavia. Kolegyne, kolegovia, povedzte mi, ako môžu byť rodičia rovnakého pohlavia? Ako si dvaja, začnem tým jemnejším prípadom, ako si dve ženy samé na pustom ostrove vedia spolu spraviť dieťa? Zoberte Janku s Evičkou, dajte ich na pustý ostrov a vráťte sa o rok, či tie dve ženy jedna z nich bude tehotná. No poďte mi niekto povedať, že to tak bude, pán poslanec Valášek, alebo niekto. A poďme teda na ten exemplárnejší príklad. Zoberte pána poslanca Valášeka a pána poslanca Žiaka, dajte ich na pustý ostrov a poďme sa po roku pozrieť, či jeden z nich bude tehotný. No, jednoducho to je nemožné, je to proti prírode, je to proti normálnosti, je to proti Bohu, je to proti všetkému, aby dve ženy samé so sebou alebo dvaja muži sami so sebou mohli mať dieťa, preto dieťa mať nemôžu. Tak keď to tu vidíme a čítame, že s rodičmi rovnakého pohlavia, tak vidíme, o čo sa tu celé hrá. Toľko k dôvodovej správe. Omnoho dôležitejšie ako táraniny v dôvodovej správe je paragrafové znenie. A paragrafové znenie úplne jasne hovorí, kolegyne, kolegovia, a hlavne, vážení občania, že tu v tomto návrhu zákona sa jedná o absolútny pokus o prekopanie rodinného práva na Slovensku. V § 3 totiž sa jasne hovorí o tom v odsekoch 6 a 7, že je to ušité na to, aby na Slovensku mohli registrované partnerstvá uzatvárať homosexuáli cudzej štátnej príslušnosti, to znamená cudzinci. V § 4 sa dokonca počíta s tým, že dvaja ľudia môžu mať medzi sebou manželstvo, takéto partnerstvo alebo ešte iný obdobný zväzok. Ja sa pýtam, čo je ešte iný obdobný zväzok. Že si žena zoberie krokodíla? Alebo sa muž ožení s opicou? Lebo to presne o tomto tu je. V § 9 v ods. 3 je zo zákona o rodine skopírované ustanovenie o vyživovacej povinnosti, kde tu predkladatelia hovoria, že vyživovacia povinnosť medzi dvoma životnými partnermi, podľa dôvodovej správy vieme, že ide o homosexuálov, čiže medzi dvoma homosexuálmi, predchádza vyživovacej povinnosti voči vlastným rodičom. Znova sa vrátim k deťom, bolo to tu už spomínané, že oni nechcú adopciu detí. § 12 v tomto návrhu, kolegyne, kolegovia, hovorí a nazýva sa výkon rodičovských práv a povinností životnými partnermi. A lahôdka pre tých, čo ešte ste vládni poslanci a uvažujete trošku a máte v sebe kúsok toho normálneho a nenechali ste sa proste zmanipulovať, v § 15, to vám dávam do pozornosti, je dokonca nárok na bezpodmienečné osvojenie dieťaťa bez súhlasu biologických rodičov. Tu je to pripravené, tu sa to pripravuje, že za určitých podmienok bez súhlasu biologických rodičov si budú môcť dvaja úchyláci, buzeranti, osvojiť dieťa. A my sa tvárime, že sa nič nedeje, že sa nič nedeje. Toto je začiatok absolútnej degenerácie a likvidácie slovenskej spoločnosti. A preto, pán podpredseda, si dovoľujem a dávam to do pozornosti pánovi spravodajcovi, v zmysle § 73 zákona o rokovacom poriadku Národnej rady podať tento procedurálny návrh, a síce podľa § 73 ods. 3, aby sa Národná rada uzniesla na tom, že nebude pokračovať v rokovaní o tomto návrhu zákona. Ďakujem pekne.
Hrušovský, Pavol, podpredseda NR SR (2010-12-14):
Hlasujeme. (Hlasovanie.) 141 prítomných, 132 za návrh, 1 proti, 7 sa zdržalo, 1 nehlasoval. Návrh uznesenia Národná rada schválila. Pán poslanec Muránsky, prosím, aby ste predložili Národnej rade návrh uznesenia k prerokovanej správe o možných dopadoch ekologickej katastrofy v Maďarskej republike (havária odkaliska) na životné prostredie v Slovenskej republike a o krokoch, ktoré vláda Slovenskej republiky vykonala . Návrh prerokovávame ako tlač 175.
Ďuriš Nicholsonová, Lucia, podpredsedníčka NR SR (2018-09-20):
Pán spravodajca bol jediný, ktorý sa prihlásil do rozpravy, teda vyhlasujem všeobecnú rozpravu za skončenú. V rámci záverečného slova, predpokladám, že pán navrhovateľ vystúpi. Nech sa páči.
Svrček, Miloš, poslanec NR SR (2023-01-26):
Ďakujem pekne za slovo. Tak, samozrejme, môžeme sa tu doťahovať o termíne, ale ja som presne aj v rozprave v krátkosti vysvetlil, že prečo je dôležitý ten máj, resp. jún, pretože máme tu potom rad ďalších krokov v súvislosti s prípravou štátneho rozpočtu a poviem otvorene, že ak, určite by nebolo šťastné pre túto republiku, keby sme novej vláde pripravili darček v podobe rozpočtového provízia na 2024. Takže len z toho dôvodu si myslím, že minimálne je dôležité sa zamyslieť nad tým, že prečo je dôležité, aby sa riešil čo najskorší termín konania predčasných volieb. A ako si aj spomenul, že napríklad vaše rezorty riešia ešte prípravu nejakých reforiem alebo reformných krokov a že naše ministerstva asi nie. O tom by sa dalo polemizovať. Však len Ministerstvo dopravy Slovenskej republiky má rad ďalších vecí, ktoré potrebuje dotiahnuť, sú tam veľké infraštruktúrne projekty a rad záväzkov z medzinárodných zmlúv od výstavby diaľnic, rýchlostných ciest a železničných infraštruktúrnych projektov. Takže o tom by sme sa mohli baviť v tejto oblasti na hodiny. Takže záverom, myslím si, že v rámci rozpravy som povedal, presne prečo je dôležité rozprávať o čo najskoršom termíne konania predčasných volieb s tým, že som sám zvedavý, že ako sa zachovajú jednotlivé politické strany. Tie, ktoré budú hlasovať za skorší termín, určite nebudú za to, aby tu bola úradnícka vláda, ale aby sme mali čo najskôr plne legitímnu vládu po predčasných parlamentných voľbách. Ďakujem.
P. Paška, predseda NR SR: (2009-09-09):
(Hlasovanie.) 125 prítomných, 83 za, 42 sa zdržalo. Návrh sme postúpili do druhého čítania.
Blanár, Juraj, podpredseda NR SR (2020-12-09):
Ďalší, posledný s faktickou poznámkou, pán poslanec Dostál.
Žitňanská, Lucia, ministerka spravodlivosti SR (2010-08-10):
Ďakujem pekne za slovo, pán predseda. Vážený pán predseda, vážené poslankyne, vážení páni poslanci, predložený návrh zákona na rokovanie Národnej rady predkladá vláda ako iniciatívny materiál. Účelom návrhu je opätovné zriadenie samostatného ústredného orgánu štátnej správy v oblasti tvorby... (Ruch v sále. Prerušenie vystúpenia predsedajúcim.)
Hrnčiar, Andrej, podpredseda NR SR (2018-02-07):
Pán poslanec Mihál. Nie je v rokovacej sále, stráca poradie. Nech sa páči, pán poslanec Beblavý.
Hrnčiar, Andrej, podpredseda NR SR (2016-05-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Vyhlasujem všeobecnú rozpravu za skončenú. Chce k rozprave zaujať miesto, stanovisko, navrhovateľ? Nie. Spravodajca? Nie. Ďakujem. Prerušujem rokovanie o tomto bode programu. Končím dnešný rokovací deň. Len pre informáciu, budeme pokračovať v utorok bodmi 7, 8, 9. Je to tlač 24, 44 a informácia o predsedníctve Slovenskej republiky v Rade Európskej únie. Je to podľa schváleného programu v utorok o deviatej hodine ráno. Prajem vám príjemný zvyšok dňa a pekný víkend. (Prerušenie rokovania o 13.00 hodine.)
Adamčík, Eduard, poslanec NR SR (2016-11-23):
Dajte teraz, prosím, hlasovať o pozmeňujúcom návrhu pána poslanca Zsolta Simona.
Bugár, Béla, podpredseda NR SR (2019-06-26):
Teraz otváram možnosť sa prihlásiť ústne do rozpravy. Ako jediný pán poslanec Mazurek. Končím možnosť sa prihlásiť ústne. Nech sa páči, pán poslanec, máte slovo.
Blanár, Juraj, podpredseda NR SR (2022-05-10):
Pani poslankyňa Mierna, môžete reagovať na faktickú poznámku.
Galko, Ľubomír, poslanec NR SR (2014-02-13):
Ďakujem pekne, ja už som tu vo faktickej pripomienke k prejavu pána premiéra hovoril o konkrétnej informačnej správe, spravodajskej informácie Slovenskej informačnej služby, hovoril som o konkrétnom dátume. A teraz by som vzniesol ešte ďalšiu otázku, verejnú otázku na pána ministra pôdohospodárstva Jahnátka, aby nám zodpovedal, či je pravda, že po tom, ako táto spravodajská informácia sa dostala do rúk premiéra Fica, tak práve na základe intervencie ministerstva hospodárstva, ktoré on vtedy viedol a ako nominant strany SMER, bola táto pripravená zmluva s firmou Onyx zastavená. To je vysoko konkrétna otázka. Malo sa to udiať v období po 18. júli 2008. Chcem vedieť, či táto pripravovaná zmluva s firmou Onyx bola vtedy na základe intervencie vtedajšieho vedenia ministerstva hospodárstva zastavená a či následne tá zmluva s Interblue Group bola dohodnutá presne za rovnakých podmienok len s tým, že v pozadí firmy Interblue Group boli iné osoby a iné prepojenia. Pán minister, buďte tak dobrý, myslím, že dokážete si tieto informácie aj zohnať a zodpovedajte nám túto otázku v priebehu dnešnej schôdze. Ďakujem pekne.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-18):
Ďakujem pekne. Vážený pán podpredseda, vážené panie poslankyne a páni poslanci, dovoľte mi, aby som uviedol v prvom čítaní vládny návrh zákona, ktorým sa mení a dopĺňa zákon č. 143/1998 Z. z. o civilnom letectve (tzv. letecký zákon) a o zmene a doplnení niektorých zákonov v znení neskorších predpisov. Vláda Slovenskej republiky tento návrh zákona prerokovala a schválila dňa 13. apríla tohto roku a prijala k nemu uznesenie č. 249. Týmto návrhom zákona sa preberá smernica Európskeho parlamentu a Rady 2009/12 Európskych spoločenstiev o letiskových poplatkoch. Predkladaná novela leteckého zákona transponuje túto smernicu do právneho poriadku Slovenskej republiky v oblasti letiskových odplát a zavádza transparentný systém na ich určovanie. V súlade s touto smernicou sa zriaďuje nezávislý orgán na výkon dozoru, ktorého funkciu bude vykonávať Letecký úrad Slovenskej republiky. Návrh zákona ustanovuje harmonizované pravidlá a postupy v tomto systéme a dáva možnosť nápravy v prípade neodôvodneného postupu prevádzkovateľa letiska pri určovaní výšky letiskových odplát. Tieto postupy zabezpečujú zabránenie diskriminácie jednotlivých užívateľov letísk. V súčasnosti by sa tieto pravidlá vzťahovali v Slovenskej republike len na Letisko Milana Rastislava Štefánika – Airport Bratislava s najväčším počtom ročne prepravených cestujúcich. Ďalej sa tu dopĺňa letecký zákon o ustanovenie o určení kompetencie na vykonávanie dozoru a dohľadu v oblasti leteckých navigačných služieb pre Letecký úrad Slovenskej republiky tak, aby bol odstránený podstatný nález ostatného auditu Európskej organizácie pre bezpečnosť letovej prevádzky, to znamená EUROCONTROL-u, ktorý bol vykonávaný v dňoch 22. až 25. novembra 2010. Tento návrh zákona je v súlade s Ústavou Slovenskej republiky, s platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Dovoľujem si vás požiadať o podporu pri prerokovávaní predloženého návrhu zákona a o jeho schválenie v prvom čítaní. Ďakujem za pozornosť.
Laššáková, Jana, podpredsedníčka NR SR (2014-02-13):
Na vystúpenie pána poslanca s faktickou poznámkou pán poslanec Fecko. Končím možnosť prihlásiť sa s faktickými poznámkami. Nech sa páči, pán poslanec.
Grendel, Gábor, podpredseda NR SR (2020-07-24):
S reakciou na faktické poznámky, pán poslanec Mazurek.
L. Žitňanská, poslankyňa: (2009-06-16):
„Národná rada rešpektujúc slobodu rozhodovania a tajnú povahu hlasovania vyzýva členov Súdnej rady, aby pri voľbe predsedu Najvyššieho súdu brala na zreteľ, že osoba predsedu Najvyššieho súdu má zásadný vplyv na dôveryhodnosť v justícii. Predseda Najvyššieho súdu by mal byť človek, ktorého mravnosť a oddanosť spravodlivosti sú nespochybniteľné. Preto Národná rada vyzýva Súdnu radu, aby za predsedu Najvyššieho súdu nezvolila človeka, ktorého verejné pôsobenie sprevádza verejná lož, zneužívanie funkcie na osobné obohatenie a kontakty s pochybnými ľuďmi.“ Svoj návrh odôvodňujem tým, že aj my ako poslanci máme právo aj povinnosť vyjadriť svoj postoj vo vzťahu k nadchádzajúcej voľbe predsedu Najvyššieho súdu. Ďakujem pekne.
V. Palko, minister vnútra SR: (2005-09-21):
Predmetom novely zákona je najmä úprava 1. podmienok prijímania do služobného pomeru a nadväzne aj úprava výberového konania a prijímacieho konania, 2. úprava niektorých podmienok vykonávania služobného pomeru príslušníka Hasičského a záchranného zboru, napríklad preradenie, preloženie, prevelenie príslušníka, zaradenie mimo činnej štátnej služby, skončenie služobného pomeru a tak ďalej, 3. úprava konania vo veciach služobného pomeru, ako aj konania pri priznávaní príplatku za štátnu službu k dôchodku a niektorých iných príplatkov podľa tejto časti zákona č. 315. Návrh novely nemá v súhrnnom vyčíslení dosah na štátny rozpočet, resp. skôr dôjde k veľmi miernej úspore finančných prostriedkov. Prosím o postúpenie návrhu zákona do druhého čítania. Ďakujem za pozornosť.
K. Tóthová, poslankyňa: (2007-10-17):
Po ďalšie, ste hovorili, že ako to, keď niekto príde, nejaký bezdomovec, nezamestnaný a kto to tomu lekárovi uhradí. Nuž ja žijem v presvedčení, že za nezamestnaných poistenie platí štát. V tom je tá solidarita a sociálnosť. Ja neviem, vy máte predstavu, ako niektoré štáty, Spojené štáty americké nechajú v niektorých štátoch umrieť pacienta, keď nemá poistenie? Tak ja tento problém takto nevidím. A ak by niekde bol, tak ho treba akútne riešiť, pretože aj vládny program, aj vôbec zameranie tejto vlády je hlboko sociálne. Tak povedzte, kde je ten problém, a budeme ho riešiť. A povedali ste, že veľmi zložité vzťahy. No samozrejme, každé riešenie vyvolá určité vzťahy a zložitosť, ale keď chceme zlepšiť, zlepšiť zdravotnú starostlivosť v tomto štáte, tak práve sme tu na to, aby sme tieto zložité otázky riešili. Ďakujem za pozornosť.
Blanár, Juraj, podpredseda NR SR (2021-11-02):
Pani poslankyňa Sulanová, môžete reagovať na faktické poznámky.
Bugár, Béla, podpredseda NR SR (2018-06-19):
Prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 142, za 116, proti 4, 22 poslancov sa zdržalo hlasovania. Konštatujem, že sme v treťom čítaní . Pýtam sa, či sa hlási niekto do rozpravy. Nie, vyhlasujem rozpravu za skončenú. Nech sa páči.
Richter, Ján, poslanec NR SR (2023-03-21):
Pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2021-05-10):
Pán predsedajúci, nie je to, nie je to takto definované v rokovacom poriadku. Ja môžem pridať k stanovisku vlády aj svoje vlastné dôvody. Čiže, poprosím, dokončím a následne, samozrejme, sa ešte môžem prihlásiť aj do rozpravy. Takže, áno, ťažké reformy nikdy nie sú prijímané s nadšením a úspešné môžu byť len vtedy, keď sa s nimi stotožnia, keď sa s nimi stotožní väčšina ľudí v justícii. Samozrejme, že na to treba veľa diskusie, hľadania najlepších riešení, hľadania kompromisov a toto je jediná cesta, ako presadiť reformy, ktoré Slovensko potrebuje. Ďalej v našom, vo vašom návrhu hovoríte o tom, že pani ministerka sa chystá spustiť lavínu predaja a nákupu lukratívnych súdnych budov. Pán Fico, pán Pellegrini, keby obyvatelia Bratislavy si mali vybrať v centre mesta najväčšiu ruinu, za ktorú sa musia najviac hanbiť a ktorá ohrozuje chodcov padajúcimi kusmi muriva, jedných z hlavným kandidátov by určite bola budova bývalej Základnej školy na Lazaretskej ulici. Jej dnešný výzor s prepadávajúcimi sa stropmi, strechou a s chodníkmi prekrytými nevkusnými drevenými konštrukciami by sa uplatnil aj vo filme s vojnovou tematikou. Nebolo to tak ale vždy. Táto základná škola roky bola považovaná za jednu z najlepších škôl v meste. Potom však detí ubudlo, škola sa zatvorila, jej budovu kúpil za takmer 4 mil. eur štát ako sídlo súdu. Bolo to v roku 2013, keď bol premiérom istý Robert Fico, ministrom, jeho, spravodlivosti bol jeho nominant a spolu s Petrom Pellegrinim následne vládli dlhých osem rokov. A čo spravili s budovou v centre Bratislavy? Absolútne nič. Chátrala rok, chátrala dva roky, chátrala osem rokov, až je z nej úplná ruina, za ktorú sa musí hanbiť každý obyvateľ mesta. Ruina, ktorá sa už možno ani nebude dať opraviť. Pán Fico, pán Pellegrini, vy idete vyčítať Márii Kolíkovej nejaké budovy? Nehanbíte sa? Mária Kolíková to určite nemôže robiť tak, ako ste to robili vy, teda nerobiť vôbec nič. Práve preto je dôležité, aby sa v rámci reformy zvážilo najlepšie rozmiestnenie súdov a aby sa ich budovy obnovili, keď ich bude štát naďalej potrebovať, alebo ak ich nebude potrebovať, aby sa využili na iný účel. Je predsa vrchol neschopnosti, keď štát za 4 mil. kúpi budovu a napríklad namiesto nájomných bytov produkuje ruinu, ktorá ohrozuje ľudí na ceste padajúcimi tehlami. Vo svojom návrhu takisto uvádzate, na vyslovenie nedôvery tvrdíte, že ministerka využívala na získanie nekritickej podpory aj finančné nástroje, ktoré mala k dispozícii, čo je teda podľa vás úplná strata zmyslu pre realitu. Pán Pellegrini chce odvolávať ministerku, pretože rozdelila mimovládnym organizáciám 769 500 eur. A ja sa teda pýtam, koľko tým mimovládnym organizáciám rozdelila vaša vláda predminulý rok? (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2018-05-16):
S reakciou na faktické poznámky pán poslanec Gröhling.
Hraško, Igor, poslanec NR SR (2014-11-09):
Ďakujem za slovo. Nuž, som pobúrený a zároveň zhnusený z tohto videa, z toho človeka, ktorého som tam videl. Áno, to video je zavesené na webe a už brúzda sociálnymi sieťami a každý, úplne každý človek, ktorý sa dostane na sociálnu sieť, sa určite k tomu videu dostal. Videl človeka, ktorého nominovala strana SMER do dozornej rady piešťanskej nemocnice. Človeka, ktorý má rozhodovať o chode tejto nemocnice. Má rozhodovať o tom, ako sa bude nemocnica správať ku svojim pacientom a ako im zabezpečí zdravotnú starostlivosť. No to je, snáď nemyslíte vážne? A čakal som, Igor, že na tvoj prejav sa tuná ozvú hneď dvaja moralisti, Jarjabek a Číž. Ale čo myslíš, prečo sa neozvali? Prečo tu Číž vôbec nie je, prečo tu nesedí, prečo teraz nekáže o morálke, o tom, ako sa má kto správať, kde ako má kto reagovať? No toto bola ukážka naozaj nádhernej reakcie na situáciu okolo predraženého cétečka v piešťanskej nemocnici. Takýchto ľudí si SMER nominuje do funkcií. A toto a toto sme odhalili, len jeden prípad, pretože sa tu odhalila korupcia a klientelizmus. Ktovie, koľko ďalších takýchto sedí na niektorých ďalších postoch? A ktovie, čo riadia, akú majú zodpovednosť a za koho? Takíto ľudia riadia náš štát? Takíto ľudia riadia osud našich občanov? No to je hnus. To je hnus. Takíto primitívi by tam vôbec nemali byť. A ktovie, či sa vôbec objavia ďalší. A možnože ich nájdeme. Budeme ich hľadať medzi nominantmi SMER-u a možnože to nebude ani ťažké. Stačí ísť po niektorých zmluvách, niečo naťuknúť a oni sa potom sami objavia, natočia takéto hulvátske video a sami sa prejavia. Toto je naozaj nechutné, akých SMER nominuje ľudí do dozorných rád a do funkcií.
Fronc, Martin, poslanec NR SR (2013-05-30):
Ďakujem pekne, pán predseda. Pán kolega Sulík, zaujali ste ma svojím vystúpením aj vašimi argumentami týkajúcimi sa daňovej spravodlivosti pri výbere a aj pri použití daní. Len chcem sa vás opýtať potom na váš pohľad na investičné stimuly pre veľkých podnikateľov a na daňové prázdniny pre nich, keď hovoríme o spravodlivosti. Ďakujem.
Šutaj Eštok, Matúš, poslanec NR SR (2021-02-25):
Ďakujem pekne za slovo. Verím, že pán minister ma počúva, aj keď nie je prítomný v sále. Ja by som pánovi ministrovi pokojne udelil titul vládny demagóg, pretože toľko demagógie, ako tu bolo teraz povedané za týchto dvadsať minút, to myslím, že táto sála už dlho nepočula. Ale som rád, že v priamom prenose sa pán minister priznal k viacerým klamstvám alebo zlyhaniam tejto vlády, pretože si všetci dobre pamätáme tú slávnostnú tlačovku, keď minister financií pán Heger spolu s pánom Krajniakom, neviem, kto tam vtedy ešte všetko bol, sľubovali, ako napumpujú do slovenskej ekonomiky jednu miliardu mesačne, aby zachránili podniky, zamestnancov, aby nás vyviedli takto aj ekonomicky z tejto pandémie. Teraz pán minister priznal, že k februáru je z tej miliardy mesačne 1,4 miliardy za desať mesiacov. Čiže namiesto 10 miliárd 1,4 miliardy. Bravo. Blahoželám vám. Je to úžasné, perfektné! Rovnako gratulujem vám k tej obsesii, ktorú tak radi všetci koaliční poslanci používate, a to je také oháňanie sa tým, že Peter Pellegrini bol prvý, ktorý tu schválil núdzový stav. A ja vám to budem všetkým opakovať. Chvalabohu. Mali by ste mu ruky bozkávať, že to tak urobil, pretože vláda Petra Pellegriniho, ktorá presne tri týždne riadila koronakrízu, aj keď už, už bolo po voľbách, tak iba vďaka nej ste boli premiantami na jar, iba vďaka tomu, že ste ten núdzový stav nezrušili, pretože vy ste tu vládli ďalej. Vy ste tu vládli ďalej. Vláda Petra Pellegriniho prijala núdzový stav na nemocnice. Vy ste po troch týždňoch ten núdzový stav nezrušili. Práve naopak, ešte ste ho sprísnili. Čiže prosím, ďakujte Petru Pellegrinimu za to, že v prvej vlne ste mohli byť premiantami, aj Slovensko mohlo byť premiantami. A teraz ďakujte šialencovi z Trnavy za to, že sme najhorší na svete. A môžete sa skrývať za akékoľvek štatistiky, vďaka šialencovi z Trnavy... (Prerušenie vystúpenia časomerom.)
Budaj, Ján, poslanec NR SR (2017-02-02):
Ďakujem za tieto slová svojich kolegov. Pán kolega Sopko, vy hovoríte, a absolútne vás rozumiem, že hrozí aj to, že by už človeka mohlo znechucovať, keď takpovediac hádže hrach na stenu. Ak koalícia nenačúva argumentom, spravidla nesedí v sále a trošku sa nám aj posmieva občas, že však nemajte žiadne nádeje, my sme už rozhodnutí. Napriek tomu, dobre, majú teraz hlasovaciu väčšinu. Dali im ju voliči, nie je to žiadna nedemokratická situácia, ja to absolútne akceptujem, ale v ničom nepoľavím v tom, že budem vám pripomínať v prípade, že vykračujete chybným smerom. A teraz to robíte.
Laššáková, Jana, podpredsedníčka NR SR (2014-01-31):
(Zaznievanie gongu.) Príjemné dobré ráno, vážené panie poslankyne, páni poslanci, otváram štvrtý rokovací deň 29. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti požiadali páni poslanci: Mikuláš Krajkovič, Jozef Mihál, Peter Šuca, Jana Vaľová, Ivan Varga a Magdaléna Vášáryová. Budeme pokračovať informáciou o vydaných aproximačných nariadeniach vlády Slovenskej republiky v II. polroku 2013 a o zámere prijímania aproximačných nariadení vlády Slovenskej republiky v I. polroku 2014 . Materiál je uverejnený ako tlač 862. Dávam slovo teraz ministrovi spravodlivosti Slovenskej republiky Tomášovi Borecovi a poprosím ho, aby uviedol materiál. Nech sa páči, pán minister, máte slovo.
Jurinová, Erika, podpredsedníčka NR SR (2013-12-12):
Ďakujem, pán poslanec. Toto bol posledný prihlásený rečník do rozpravy k odpovediam na interpelácie. Pýtam sa, či sa chce niekto do rozpravy prihlásiť ústne. Nikto nevyužil možnosť. Uzatváram tento bod. Prepáčte, prepáčte, takže do rozpravy sa prihlásila jedna pani poslankyňa. Uzatváram možnosť prihlásiť sa ústne do rozpravy. Pán Vašečka, toto neviem, čo bolo, ale (reakcia poslanca) nič, áno, lebo ste sa prihlásili po uzavretí rozpravy. Takže nech sa páči, pani poslankyňa Vášáryová, môžete vyjadriť svoju nespokojnosť.
Pleštinská, Zita, poslankyňa NR SR (2022-11-08):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Kotleba, Marian, poslanec NR SR (2016-10-27):
Pán poslanec Krajniak, ja len chcem povedať, že asi to, že sme predložili my tú 73, 74, vy 75 a že bola zlúčená rozprava, asi je nakoniec dobré, pretože vidíme, že vaše vystúpenie tu vyprovokovalo niektorých týchto zahraničných agentov k tomu, aby sa priznali k svojej identite a ja si myslím, že takých priznaní tu zažijeme viac.
Glváč, Martin, podpredseda NR SR (2016-09-22):
S reakciou pani poslankyňa Remišová, nech sa páči.
Susko, Boris, poslanec NR SR (2021-05-13):
Ďakujem pekne za slovo, pán podpredseda. Pán predseda, ďakujem. Samozrejme, so všetkým, čo ste povedali, sa dá absolútne súhlasiť. Ale ja by som chcel poprosiť, nezužujme to len na kolúznu väzbu. Samozrejme, v kolúznej väzbe sú tie najprísnejšie, najťažšie podmienky, ale tieto problémy sú vo všetkých druhoch väzieb. A vo všetkých druhoch väzieb sú nevinní ľudia alebo ľudia, na ktorých sa má hľadieť ako na nevinných, ktorí majú veľmi podobné podmienky. Zvykli sme si na to, že pri zatýkaní ľudí, ktorých berieme do väzby, sú kamery a ľudia sú odsúdení ešte predtým, ako vôbec prebehne spravodlivý súdny proces. Pamätáme sa ešte z pár rokov dozadu, kedy bolo neprípustné, aby sa vôbec o obvinenom a ani o obžalovanom hovorilo v konkrétnom mene. Bolo prípustné používať len iniciály. Dnes bežne v médiách sa rozpráva a identifikujú tieto fyzické osoby priamymi menami a dokonca už pri zatýkaní je tam desať kamier, ktorí ho ešte predtým, ako prebehne akýkoľvek proces, odsúdia. A toto je ďalšia vec, ktorú musíme riešiť. Ďakujem.
Danko, Andrej, predseda NR SR (2020-02-21):
Poprosím, kľud v sále.
P. Hrušovský, predseda NR SR: (2004-10-27):
E. Rusnáková, poslankyňa: Samozrejme, že právne názory môžu byť rôzne. Pán poslanec, ale ak Rada STV dostane právny názor, ktorý si sama vyžiadala od príslušného právnika, tak potom by asi jeden z tých dvoch názorov mala akceptovať, mala by sa rozhodnúť. To nikto iný namiesto nej nespraví. Môže požiadať ešte o ďalších šesť nezávislých právnych názorov, tak nech to urobí! Ona naozaj musí rozhodnúť, nato sme ju zriadili. To, že niektoré hlasovania sú také, aké sú, no to je problém Rady. Ja nehovorím, že Rada nedokáže odhlasovať to, čo má. Ja som povedala, že sa stávajú prípady, keď jednoducho nie je ochotná vypovedať to, čo už iná Rada skonštatovala. Nespochybňujem celú ich prácu, to ako by ste moje slová zbytočne dávali do úplne inej roviny.
Hajko, Jozef, poslanec NR SR (2024-06-21):
Vážený pán predseda, ja vás pozdravujem. Budem reagovať na svojho predrečníka. Rovnako ako uznávam dôležitosť tejto inštitúcie, mimoriadnu dôležitosť a takisto beriem na vedomie, že ako sa roky sťahujete z jednej inštitúcie do druhej, z jednej budovy do druhej. V tejto súvislosti sa chcem aj opýtať, že či nejakým spôsobom vyvíjate snahy, aby na Slovensku vzniklo Múzeum obetí komunizmu, lebo bolo to v programovom vyhlásení minulej vlády a vlastne v súvislosti s touto novou budovou, kam by ste mali prejsť, tak ak som dobre zaregistroval, tak že súčasťou tejto, v tejto budove by malo byť aj toto múzeum. Takže poprosím vás o odpoveď.
Glváč, Martin, podpredseda NR SR (2019-10-17):
Ďakujem. Nakoľko reakcia nie je, prerušujem rokovanie zajtra na 9.00 hod. a budeme pokračovať. Myslím si, že nie je žiadny termínovaný bod, takže... (Reakcie z pléna.) Aha, ten je. Áno, dobre. A potom... (Zazvonil telefón na predsedníckom pulte.) Pardon. (Predsedajúci telefonicky konzultuje ďalší priebeh schôdze.) Takže následne po termínovanom bode pokračujeme potom v rozprave, pani poslankyňa Kaščáková, nech sa páči. Pekný večer. (Prerušenie rokovania o 19.02 hodine.) 181
Hrnčiar, Andrej, podpredseda NR SR (2016-06-15):
Ďakujem. Pán poslanec Goga.
Grendel, Gábor, podpredseda NR SR (2022-10-05):
Dve faktické poznámky na vystúpenie pána poslanca Dostála. Ako prvý pán poslanec György Gyimesi.
Laurenčík, Milan, podpredseda NR SR (2021-02-25):
Pán poslanec Rastislav Jílek, nech sa páči.
A. Belousovová, podpredsedníčka NR SR: (2008-06-18):
Pán minister, chcete zaujať stanovisko ako navrhovateľ? Nie. Pán spoločný spravodajca? Nie. Prerušujem rokovanie o tomto bode programu. Teraz pristúpime k rokovaniu o návrhu záverečného účtu verejnej správy Slovenskej republiky za rok 2007 . Tento návrh ste dostali ako tlač 639 a spoločnú správu výborov ako tlač 639a. Stanovisko Najvyššieho kontrolného úradu Slovenskej republiky máte ako tlač 657. Návrh záverečného účtu uvedie minister financií Slovenskej republiky pán Ján Počiatek. Nech sa páči, pán minister financií, máte slovo.
Kuffa, Štefan, poslanec NR SR (2020-05-13):
Ale pani kolegyňa... (Hovorené súbežne s predsedajúcim.)
Nicholsonová, Lucia, poslankyňa NR SR (2016-05-24):
Ďakujem za všetky faktické poznámky. Pán poslanec Viskupič, vopred vám veľmi pekne ďakujem nielen za to, že v tomto konkrétnom prípade budete za, ale za to, že naozaj ste celistvý vnútorne, by som povedala, a tak ako ste hlasovali predtým, tak budete aj teraz. A nielen za ten môj návrh zákona. Pán poslanec Vašečka, ja si vás veľmi vážim, a preto musím povedať, že zostáva mi skonštatovať iba to, že je mi veľmi ľúto, že k tomu pristupujete z pohľadu nejakej ideológie a nie zdravého rozumu. Pretože tie dane občanov, o ktoré vám ide, aby nešli na tie sterilizácie, idú na výchovu tých detí a neskôr z tých detí vyrastú dospelí a živí ich táto krajina, a tie dane všetkých nás na týchto ľudí idú a nikto sa nás nepýta, či chceme alebo nechceme. Pani poslankyňa Cigániková, áno, je pravda, že je to veľmi romantická predstava väčšiny, ktorá tvrdí, nech sa zariadia, nech nerodia tie deti. Pretože pravda je taká, že tie ženy v tých rómskych osadách predovšetkým jednoducho nemajú na výber. Ďakujem veľmi pekne.
Štefanec, Ivan, poslanec NR SR (2013-10-25):
Ďakujem pekne, pán predseda. Ďakujem pani Vaľovej za koment a pani poslankyňa, je to úplne ináč. Ľudia si zaslúžia lepšie podmienky, lepšie platy, len v skutočnosti nenájdete dvoch ľudí, ktorí sú rovnakí. Rovnostárstvo nie je na mieste pri odmeňovaní, rovnostárstvo je na mieste v tom zmysle, že by sme mali zabezpečiť ľuďom, aby mali rovnaké šance. Rovnostárstvo pri odmeňovaní viedlo vždy ku krachu systému, mali ste to v socializme, mávate tie prípady aj dnes všade vo svete. Vy keď budete tlačiť takýmito nezmyselnými zákonmi na rovnaké odmeňovanie, tak dosiahnete len to, že tí ľudia nebudú mať robotu, že najviac poškodíte tým, za ktorých sa tvárite, že bojujete. Za tie firmy práve čo ďalej od Bratislavy. Na strednom Slovensku, na východnom Slovensku, na severe, tie firmy, ktoré si nemôžu dovoliť mať také podmienky, ako trebárs v Bratislave a nemôžu si dovoliť ani platiť tak tých zamestnancov. Keď si nebudú môcť dovoliť a vy im nariadite, že musia mať takéto platy, tak jednoducho prídu o prácu, lebo tie firmy si nemôžu dovoliť takéto fungovanie. Takto to jednoducho funguje, to je, to je realita. No a čo sa týka malých podnikov, naozaj, to, že si uvedomujete tú chybu, svedčí o tom tá výnimka na firmy do 20 zamestnancov. Ja by som naozaj ten zákon ešte stále stiahol, ešte stále máte šancu to stiahnuť, pretože všelijaké vyhováranie sa na to, že budete zohľadňovať ekonomické podmienky, sú nezmyselné. Akonáhle ten zákon začne platiť, tak začne platiť pre všetkých, aj pre tých, ktorí s tým nesúhlasia. Je to zásah do slovenského podnikania taký, že je protiústavný, pretože je to zásah do slobody podnikania, slobody rozhodovania a je to zásah do dohôd, ktoré si zamestnanci so zamestnávateľmi aj urobia. Ďakujem pekne.
Benčík, Ján, poslanec NR SR (2021-11-12):
Ako reakciu na znôšku nezmyslov a klamstiev či výziev na masové šírenie COVID-u na zhromaždeniach pár faktov. Za včerajší deň pribudlo 6 843 pozitívne testovaných osôb PCR testmi a 1 964 pozitívne testovaných osôb antigénovými testmi. Už aj tak v značne preťažených nemocniciach, kde zdravotnícky personál, lekári, sestričky či sanitári doslova melú z posledného, pribudlo 62 hospitalizovaných pacientov. Celkovo v nemocniciach leží 2 594 pacientov nemocných na COVID-19, z toho 227 pacientov je na jednotkách intenzívnej starostlivosti a 231 pacientov je na pľúcnej ventilácii. Ako vieme, z týchto značná časť neprežije. Podiel nezaočkovaných a zaočkovaných je takýto: 79,7 % sú pacienti, ktorí nie sú zaočkovaní alebo nie sú zaočkovaní obidvomi dávkami. Ďakujem.